Document ID: 32007R0191

KOMISIJOS REGLAMENTAS (EB) Nr. 191/2007
2007 m. vasario 23 d.
dėl B eksporto licencijų išdavimo vaisių ir daržovių sektoriuje (citrinos)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. spalio 28 d. Tarybos reglamentą (EB) Nr. 2200/96 dėl vaisių ir daržovių rinkos bendro organizavimo (1),
atsižvelgdama į 2001 m. spalio 8 d. Komisijos reglamentą (EB) Nr. 1961/2001, nustatantį išsamias Tarybos reglamento (EB) Nr. 2200/96 dėl eksporto grąžinamųjų išmokų už vaisius ir daržoves įgyvendinimo taisykles (2), ypač į jo 6 straipsnio 6 dalį,
kadangi:
(1)
Komisijos reglamentas (EB) Nr. 1510/2006 (3) nustatė orientacinius kiekius, kuriems gali būti išduotos B eksporto licencijos.
(2)
Atsižvelgiant į Komisijos šiandien turimą informaciją, yra pavojus, kad dabartiniam eksporto laikotarpiui citrinos orientaciniai kiekiai netrukus gali būti viršyti. Galimas viršijimas sukels grėsmę eksporto grąžinamųjų išmokų sistemos vaisių ir daržovių sektoriuje tinkamam veikimui.
(3)
Kad tokios situacijos būtų išvengta, reikia atmesti B eksporto licencijų paraiškas citrinos, eksportuojamiems po 2007 m. vasario 23 d. ir iki dabartinio eksporto laikotarpio pabaigos,
PRIĖMĖ ŠĮ REGLAMENTĄ:
1 straipsnis
Citrinos B eksporto licencijų paraiškos, pateiktos pagal Reglamento (EB) Nr. 1510/2006 1 straipsnį, kurių produktų eksporto deklaracijos buvo priimtos po 2007 m. vasario 23 d. ir iki kovo 1 d., yra atmetamos.
2 straipsnis
Šis reglamentas įsigalioja 2007 m. vasario 24 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. vasario 23 d.

Labels: 3
17